CELEX: 62013CN0427
Language: sl
Date: 2013-07-25 00:00:00
Title: Zadeva C-427/13: Predlog za sprejetje predhodne odločbe, ki ga je vložilo Autorità per la Vigilanza sui Contratti pubblici di lavori, servizi e forniture (Italija) 25. julija 2013 – Emmeci proti Cotral

9.11.2013   
            
            
               SL
            
            
               Uradni list Evropske unije
            
            
               C 325/12
            
         Predlog za sprejetje predhodne odločbe, ki ga je vložilo Autorità per la Vigilanza sui Contratti pubblici di lavori, servizi e forniture (Italija) 25. julija 2013 – Emmeci proti Cotral
   (Zadeva C-427/13)
   2013/C 325/19
   Jezik postopka: italijanščina
   
      Predložitveno sodišče
   
   Autorità per la Vigilanza sui Contratti pubblici di lavori, servizi e forniture
   
      Stranki v postopku v glavni stvari
   
   
      Tožeča stranka: Emmeci Srl
   
      Tožena stranka: Cotral SpA
   
      Vprašanji za predhodno odločanje
   
   
               1.
            
            
               Ali je treba člen 56 Direktive 2004/17/ES (1) razlagati tako, da nacionalni zakonodajalec ne sme določiti, da lahko naročniki med zadnjo dražitvijo na elektronski dražbi konkurentom preprečijo vpogled, na katero mesto so uvrščeni in kakšne so ponudbe drugih gospodarskih subjektov, tako da določijo, da bodo o tem seznanjeni po koncu dražbe?
            
         
               2.
            
            
               Ali člen 56 Direktive 2004/17/ES in načeli preglednosti ter enakega obravnavanja nasprotujejo nacionalnim predpisom oziroma upravnim praksam, ki določajo petminutno obdobje v končni fazi elektronske dražbe, med katerim konkurentom ni dana možnost izvedeti, kakšna je njihova relativna razvrstitev?
            
         
      (1)  Direktiva 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (UL, posebna izdaja v slovenščini, poglavje 6, zvezek 7, str. 19)